MRT Jakarta

Transit Aliran Deras Jakarta (Bahasa Indonesia: Moda Raya Terpadu Jakarta) atau lebih dikenali sebagai MRT Jakarta adalah sejenis transit aliran yang terdapat di ibu negara Indonesia, Jakarta.

Upacara pecah tanah bagi projek ini telah diadakan pada 10 Oktober 2013, dengan fasa 1 projek (Lebak Bulus ke Bulatan Hotel Indonesia) akan dibuka kepada orang awam pada 2019. Sasaran MRT Jakarta untuk menjalankan ujian penyepaduan dan pentauliahan adalah pada Ogos 2018, diikuti oleh ujian pengendalian dari Disember 2018 sehingga Februari sebelum ia dibuka kepada orang awam pada Mac 2019.

Sehingga Ogos 2018, satu ujian percubaan dari stesen Lebak Bulus sehingga Bulatan Hotel Indonesia telah berjaya diselesaikan.

Laluan kereta api
MRT Jakarta dijangka merentang sehingga 108 kilometer, terdiri daripada 21.7 km untuk laluan Utara–Selatan (dari Lebak Bulus ke Kampung Bandan) dan 87 km untuk laluan Timur–Barat (dari Balaraja ke Cikarang).

Laluan Utara–Selatan
Laluan Utara–Selatan dibina dalam dua fasa. Selepas MRT fasa 1 dan 2 siap dibina, MRT bersama-sama dengan Transjakarta dijangka untuk memberi khidmat kepada 60 peratus jumlah perjalanan yang dibuat oleh warga Jakarta. Sepanjang 6 km laluan Utara–Selatan mengikuti laluan 1 Transjakarta yang sedia ada.

Rujukan

Pautan luar
 

Transit aliran di Indonesia